Lav et referat af nedenstående tekst:

Tekst:
Tre mænd blev i går eftermiddag og aften anholdt i en omfattende sag om tyveri og misbrug af hævekort. Det oplyser politikommissær Peter Skovbak fra Nordjyllands Politi. De tre mænd vil blive fremstillet i grundlovsforhør ved Retten i Hjørring i dag klokken 12. De er indledningsvis blevet sigtet for 17 tilfælde af tyveri af tasker og punge, og derudover 39 tilfælde af databedrageri – altså i alt 56 forhold, og Peter Skovbak kan ikke afvise, at der er tale om flere tilfælde. Ifølge Peter Skovbak har mændene afluret ofrenes pinkoder for derefter at stjæle ofrenes tasker og punge og misbruge hævekortene. Peter Skovbak oplyser, at der er tale om tilfælde af tyveri og misbrug af hævekort i Brønderslev, Sæby, Støvring og Svenstrup samt to forhold i Midtjylland. Anklagemyndigheden vil begære dørlukning i forbindelse med dagens grundlovsforhør. Efter grundlovsforhøret er de tre mænd varetægtsfængslet frem til d. 15/4

Referat:
Mændene fremstilles i dag i grundlovsforhør, hvor de sigtes for at have afluret pinkoder og derefter at have hævet penge på ofrenes betalingskort.